Vyhláška

Ministerstva zdravotníctva Slovenskej republiky

z ........................... 2014

o podrobnostiach hodnotenia dopadov na verejné zdravie

Ministerstvo zdravotníctva Slovenskej republiky podľa § 62 písm. a) zákona č. 355/2007Z.z. o ochrane, podpore a rozvoji verejného zdravia v znení zákona č. ..................../2014 Z. z. (ďalej len zákon) ustanovuje:

§ 1

Predmet úpravy

Táto vyhláška upravuje postup hodnotenia predpokladaných dopadov na verejné zdravie (ďalej len hodnotenie dopadov) vrátane posúdenia potreby vykonať hodnotenie dopadov.

Posúdenie potreby vykonať hodnotenie dopadov sa vykoná

1. pri posudkovej činnosti podľa § 13 zákona 1) ,
2. v rámci stanoviska k oznámeniu a určenia rozsahu hodnotenia pre posúdenie strategického dokumentu 2),
3. v rámci stanoviska k zámeru a určenia rozsahu hodnotenia pre navrhovanú činnosť 3),
4. ďalších materiálov podľa posúdenia príslušného orgánu (napr. rozvojových dokumentov, koncepcií a programov s predpokladaným významným vplyvom na verejné zdravie,) 4).

§ 2

Základné pojmy

Na účely tejto vyhlášky

1. predskríning je proces, vykonaný orgánmi verejného zdravotníctva, ktorého cieľom je posúdiť či je potrebné vykonať hodnotenie dopadov na zdravie,
2. skríning je systematický proces zhodnotenia dopadov predkladaného návrhu a určenie typu hodnotenia dopadov,
3. stanovenie rozsahu je proces určenia determinantov zdravia, ktoré majú byť zhodnotené,
4. minimálne hodnotenie dopadov je vykonanie hodnotenia na základe informácií a údajov, ktoré sú dostupné,
5. stredné hodnotenie dopadov je spracovanie podrobných informácií o možných vplyvoch na zdravie, spracovanie údajov z podobných hodnotení dopadov , údajov z dostupných epidemiologických alebo toxikologických štúdií , ako i analýzy údajov z podkladov spracovaných pre účely hodnotenia ( napr. hluková štúdia, emisno-imisná rozptylová štúdia),
6. maximálne hodnotenie dopadov je spracovanie podrobných informácií o možných vplyvoch na zdravie, spracovanie údajov z podobných hodnotení dopadov a údajov z prospektívnych epidemiologických alebo toxikologických štúdií vrátane zberu, analýzy a zhodnotenia nových údajov,
7. predkladateľ návrhu je subjekt, ktorý zabezpečuje vykonanie niektorého z typov hodnotenia dopadov,
8. hodnotiteľ je subjekt, ktorý vykonáva proces hodnotenia dopadov.

.......................................................................................................................................................

1) § 13 ods. 3 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov.

2) §6 a §8, ods. 1 zákona č. 24/2006 Z.z. o posudzovaní vplyvov na životné prostredie.

3) §23 a §30 zákona č. 24/2006 Z.z. o posudzovaní vplyvov na životné prostredie.

4) § 13, ods. 8, zákona č.355/2007 Z.z.

5) §3 ods.1, písm. b), c) a f) zákona č. 355/2007 Z.z.

6) §2 ods.1 písm.v zákona č. 355/2007 Z.z.

7) zákon č. 24/2006 Z.z.

8) §16 zákona č.355/2007 Z.z.

§ 3

Orgány verejného zdravotníctva v

procese hodnotenia dopadov na verejné zdravie

1. Orgány verejného zdravotníctva 5) vykonávajú posúdenie potreby hodnotenia dopadov (ďalej len predskríning)
2. pri posudkovej činnosti podľa zákona č.355/2007 Z.z. 1)
3. v rámci stanoviska k oznámeniu a určenia rozsahu hodnotenia pre posúdenie

strategického dokumentu 2),

c) v rámci stanoviska k zámeru a vydania stanoviska k zámeru pre navrhovanej činnosť 3),

1. Predskríning a niektorý z typov hodnotenia dopadov môže byť podkladom pre záväzné stanovisko orgánov verejného zdravotníctva.

§4

Proces hodnotenia dopadov

1. Hodnotenie dopadov pozostáva z nasledovných krokov: skríning, stanovenie rozsahu, hodnotenie zdravotných rizík, vypracovanie hodnotiacej správy, predloženie hodnotiacej správy a monitorovanie.
2. Skríning obsahuje podrobné zhodnotenie návrhu, identifikovanie a stručné zhodnotenie potenciálnych pozitívnych i nepriaznivých dopadov na verejné zdravie obyvateľstva. Slúži na prípravu stanoviska, či predložený návrh vyžaduje posúdenie niektorým typom hodnotenia dopadov a na určenie aký typ hodnotenia dopadov sa použije.
3. Stanovenie rozsahu určuje cieľ a rozsah hodnotenia, prioritné oblasti na preskúmanie, zhodnotenie miery vplyvov a miery  rizika, určuje determinanty zdravia, ktoré majú byť zhodnotené. Vymedzuje hodnotené územie, dotknutú populáciu, znevýhodnené skupiny, potenciálne zdravotné účinky. Určuje procesný a časový rámec na základe stanovenia, aký rozsah bude mať hodnotenie dopadov na zdravie. V prípade určenia rozsahu hodnotenia podľa osobitných predpisov 2,3), sa rozsah hodnotenia určuje podľa osobitného predpisu2,3).
4. Ak si to charakter posudzovaného dokumentu vyžaduje vykoná sa v rámci hodnotenia dopadov hodnotenie zdravotných rizík 6).
5. Hodnotiaca správa obsahuje dosiahnuté výsledky o zistených dopadoch, formuluje závery, odporúčania, navrhuje priority a opatrenia na odstránenie alebo minimalizovanie nepriaznivých vplyvov. Obsahuje návrh na vykonanie monitorovania dopadov na zdravie. Hodnotiaca správa obsahuje rozpracovanie všetkých bodov uvedených v prílohe primerane charakteru hodnoteného návrhu.
6. Predloženie hodnotiacej správy príslušnému orgánu štátnej správy podľa § 1 tejto vyhlášky. Ak je hodnotiaca správa spracovaná pri posudzovaní podľa osobitného predpisu 7), je súčasťou správy o hodnotení podľa osobitného predpisu 7).
7. Hodnotenie dopadov sa vykoná len vtedy, ak výsledky predskríningu poukážu na možné nepriaznivé vplyvy na verejné zdravie . . Ak výsledky predskríningu nepoukážu na možné závažné nepriaznivé vplyvy na verejné zdravie, proces hodnotenia ďalej nepokračuje.
8. Ak je hodnotenie dopadov súčasťou posudzovania podľa osobitného predpisu 7), hodnotenie dopadov na zdravie sa vykoná po prerokovaní rozsahu hodnotenia s príslušným orgánom 7).
9. Hodnotenie dopadov na verejné zdravie vykonáva odborne spôsobilá osoba na vykonávanie hodnotenia dopadov alebo hodnotenia zdravotných rizík zo životného prostredia.8)

§5

Účinnosť

Táto vyhláška nadobúda účinnosť ...................................

**Príloha**

**Obsah a štruktúra hodnotiacej správy**

1. **Základné údaje o posudzovanom návrhu (projektu, programu, politiky)**
2. Názov posudzovaného návrhu
3. Predkladateľ návrhu (identifikačné údaje)
4. Územie (SR, kraj, okres, obec)
5. **Vymedzenie územia a fyzicko-geografické charakteristiky**
6. **Demografické ukazovatele populácie v záujmovom území**
7. Údaje o počte a pohybe obyvateľov
8. Vekové zloženie populácie podľa pohlavia
9. Vývoj pôrodnosti a úmrtnosti v záujmovom území
10. Priemerný vek zomretých
11. Štruktúra zomretých podľa veku a pohlavia
12. Stredná dĺžka života

Porovnanie v bodoch 1.až6. s populáciou vyššieho územného celku a populáciou SR, interpretácia demografických ukazovateľov

1. **Ukazovatele zdravotného stavu populácie dotknutého územia**
2. Údaje o špecifickej úmrtnosti dotknutého obyvateľstva – úmrtnosť na choroby obehovej sústavy, nádorové ochorenia, ochorenia dýchacej sústavy.
3. Údaje o úmrtnosti na vybraté ochorenia podľa charakteru hodnoteného materiálu, napr. úmrtnosť na nádory pľúc, choroby dýchacej sústavy, vonkajšie príčinya pod.

Porovnanie úmrtnosti s úmrtnosťou populácie vyššieho územného celku a populáciou SR

1. **Charakteristika súčasného stavu životného prostredia v dotknutom území vo vzťahu k hodnoteniu dopadov na zdravie**

Kvalita zložiek životného prostredia s predpokladaným a zistiteľným vplyvom na zdravie ľudí – kvalita ovzdušia v dotknutom území, zásobovanie pitnou vodou, kvalita pitnej vody, hluková situácia, charakter využívania územia, napr. pre bývanie, rekreáciu, a pod.,

1. **Charakteristika posudzovaného návrhu a identifikácia potenciálnych vplyvov na zdravie**
2. **Hodnotenie zdravotných rizík**
3. Určenie nebezpečnosti znečisťujúcich látok
4. Určenie vzťahov medzi dávkou/odpoveďou
5. Hodnotenie expozície v životnom prostredí – východiská, odhad expozície, expozičné scenáre, hodnotenie kumulatívnej expozície
6. Charakteristika rizika v životnom prostredí. Kvalitatívny a/alebo kvantitatívny popis závažnosti pravdepodobného poškodenia zdravia. Neistoty odhadu rizika.
7. Závery hodnotenia zdravotných rizík
8. **Hodnotenie dopadov na zdravie identifikovaných potenciálnych rizík, ktoré neboli predmetom hodnotenia zdravotných rizík podľa bodu VII.–** napr. vplyv na zamestnanosť, dostupnosť služieb**,** vzdelanosť, psychickú pohodu a pod.
9. **Predpokladané vplyvy posudzovaného návrhu na zdravie dotknutej populácie**

Závery hodnotenia dopadov na zdravie a hodnotenia zdravotných rizík.

Pravdepodobné vplyvy, ktoré možno na základe hodnotenia predpokladať prostredníctvom hodnotených determinantov zdravia - napr. prostredníctvom zmien v životnom prostredí, zmien v spôsobe života vyplývajúcich z hodnoteného návrhu.

Pravdepodobné nepriaznivé vplyvy – napr. zhoršením kvality ovzdušia, zvýšením hlukových hladín, nepriaznivé psychologické účinkya pod.

Pravdepodobné priaznivé vplyvy – napr. zníženie nezamestnanosti, zlepšenie životnej úrovne, vytvorenie podmienok pre zlepšenie pohybovej aktivitya pod.

1. **Odporúčania na zmiernenie nepriaznivých dopadov na zdravie**
2. **Podklady použité pri hodnotení dopadov na zdravie**
3. **Použité informačné zdroje**